cyanic-selkie/wikianc huggingface dataset:
Ալբերտ Վիկտոր Կլարենսի դուքս
Զինանշան
Դքսության տիտղոսի հետ միասին Ալբերտ Վիկտոր արքայազնը իրավունք է ստացել օգտագործել սեփական զինանշանը, որը հիմնված կլինի բրիտանական թագավորական զինանշանի վրա Սաքսոնիայի զինանշանը ավելացնելով (վահան, որը իննակի հատված է սևով և ոսկով, վահանի վերևի աջ կողմում կանաչ թագի տեսքով հանգույցի հետ) և արծաթե երեք ատամնանի տարբերակիչ նշանով (տարբերակիչ նշանի միջին ատամի վրա ուղիղ սև խաչ է)։ Վահանի հենարանները ծանրաբեռնված են տարբերակիչ նշանով (մրցաշարային մանյակով) ինչպես վահանի մեջ. կանաչ մարգագետնի վրա ոսկե, սևով զինված և ոսկե թագով պսակված ընձառյուծ է [ըմբոստ առյուծը զգոն է] և արծաթե, ոսկով զինված միաեղջյուր, որը վզնոցի նման պսակված է ոսկե թագով նրան կցված շղթայով:
Վահանը պսակված է թագով, որը համապատասխանում է թագաժառանգի երեխաներին։ Թագի գագաթին ոսկե թագի նման սաղավարտ է, որը պսակված է ոսկե, թագակիր և սևով զինված ընձառյուծով (քայլող առյուծը զգոն է)։ Վահանը չորս մասից է կազմված. առաջին և չորրորդ մասերում սև դաշտում երեք` մեկը մյուսի վրա [Անգլիա] ոսկե զինված լազուրե ընձառյուծներ են (քայլող առյուծը զգոն է)։ Երկրորդ մասի վրա ոսկեզօծ դաշտում սև, լազուրով զինված առյուծ է, որը շրջապատված է երկկողմ` արտաքին և ներքին ծաղկազարդ սահմանով [Շոտլանդիա]։ Երրորդ մասում լազուրե դաշտում արծաթե լարերով ոսկե տավիղ է [Իռլանդիա]) ։
Գրականություն
Կատեգորիա:Մեծ Բրիտանիայի արքայազններ Կատեգորիա:Սաքսեն Կոբուրգ Գոթերի դինաստիա Կատեգորիա:Ջեկ մոլագար Կատեգորիա:Թոքաբորբից մահացածներ Կատեգորիա:Կապիչի շքանշանի ասպետներ Կատեգորիա:Սուրբ Պատրիկի շքանշանի ասպետներ
Յուրի Սարգսյան (ծանրամարտի մարզիչ)
Յուրի Պողոսի Սարգսյան, ծանրամարտի խորհրդային մարզիչ։ ԽՍՀՄ վաստակավոր մարզիչ (1979)։ Պարգևատրվել է «Պատվո նշան» շքանշանով։
Կենսագրություն
Յուրի Սարգսյանը ծնվել է 1922 թվականի փետրվարի 22-ին Կոստանդնուպոլսում (այժմ՝ Ստամբուլ)։ Մեծացել է Թբիլիսիում։ 1942 թվականից մասնակցել է Հայրենական Մեծ պատերազմին, պարգևատրվել «Արիության համար» և «Գերմանիայի դեմ տարած հաղթանակի համար» մեդալներով ։
1960 թվականին տեղափոխվել է Կրասնոդար, որտեղ մինչև 1991 թվականը մարզչական գործունեություն է ծավալել «Սպարտակ» մարզական ընկերության ծանրամարտի մարզադպրոցում։ 1966-1968 թվականներին աշխատել է ապագա օլիմպիական չեմպիոն Մուխարբիյ Կիրժինովի հետ ։ Հետագայում պատրաստել է այնպիսի հայտնի մարզիկների, ինչպիսիք են աշխարհի կրկնակի չեմպիոն Սերգեյ Առաքելովը և Եվրոպայի կրկնակի չեմպիոն Վլադիմիր Կուզնեցովը։ 1982 թվականին ԽՍՀՄ Մարզկոմիտեի կողմից ճանաչվել է ծանրամարտի «Տարվա լավագույն մարզիչ» ։
ՀԱՄ (այլ կիրառումներ)
ՀԱՄ կարող է նշանակել.
Քլորհեքսիդին
Քլորհեքսիդին, նաև հայտնի է որպես քլորհեքսիդին գլյուկոնատ (ՔՀԳ), ախտահանիչ և հակասեպտիկ նյութ, որն օգտագործվում է մաշկի ախտահանման համար մինչև վիրահատությունը և վիրահատական գործիքները ախտահանելու համար։ Այն օգտագործվում է և՛ հիվանդների, և՛ բժշկական անձնակազմի ձեռքերը մշակելու համար ։ Օգտագործվում է նաև վերքերը մշակելու, ատամների փառը կանխարգելելու, բերանի ինֆեկցիաները կանխարգելելու և միզային կաթետերները ախտահանելու համար ։ Օգտագործվում է հեղուկի կամ փոշու տեսքով ։
Կողմնակի ազդեցություններից են մաշկի գրգռումը, ատամների գունաթափումը և ալերգիկ ռեակցիաները ։ Կարող է առաջացնել նաև ակնային խնդիրներ ուղղակի ազդեցության դեպքում ։ Հղիության ժամանակ կիրառումն անվտանգ է ։ Քլորհեքսիդինն արտադրվում է էթանոլի, ջրի հետ խառնված, կամ սուրֆակտանտային լուծույթի տեսքով ։ Արդյունավետ է մանրեների դեմ, բայց չի ազդում սպորների վրա ։
Քլորհեքսիդինը բժշկության մեջ սկսել են կիրառել 1950-ականներից ։ Այն ԱՀԿ-ի հիմնական դեղերի ցուցակում է որպես ամենաանվտանգ և արդյունավետ դեղամիջոցներից մեկը ։ Քլորհեքսիդինը վաճառվում է առանց դեղատոմսի ։ Զարգացող երկրներում արժեքը մոտավորապես 2,20-4,10$ է՝ 5%-անոց լուծույթի մեկ լիտրի համար ։ Մեծ Բրիտանիայում արժեքը 4,80£ է ։
Կիրառություն
Քլորհեքսիդինը կիրառվում է որպես ախտահանիչ (մաշկի և ձեռքերի համար), կոսմետիկայում (հավելում նրբաքսուքներին, ատամի մածուկներին, դեզոդորանտներին), դեղամիջոցների պատրաստության մեջ (կոնսերվանտ աչքի կաթիլներում, ակտիվ միջոց վիրակապերի մեջ, բերանի հակասեպտիկ ողողման լուծույթներ) ։
Քլորհեքսիդինը մեծ կիրառություն ունի էնդոդոնտիայում , բայց զարգացած երկրների մեծ մասում փոխարինվել է նատրիումի հիպոքլորիտով։
Հակասեպտիկ
Նախնական ապացույցներ կան, որ այն ավելի արդյունավետ է քան յոդը ։
Քլորհեքսիդինը ակտիվոորեն ազդում է գրամ-դրական և գրամ-բացասական բակտերիաների, ֆակուլտատիվ անաերոբների, աերոբների և խմորիչների վրա ։ Այն հատկապես արդյունավետ է գրամ-դրական բակտերիաների դեմ (կոնցենտրացիան ≥ 1 µg/l)։ Զգալի բարձր կոնցենտրացիաների են անհրաժեշտ գրամ-բացասական բակտերիաների դեմ ազդելու համար(10-ից մինչև ավելի քան 73 μg/ml)։ Քլորհեքսիդինը անարդյունավետ է պոլիոմիելիտի վիրուսի և ադենովիրուսների դեմ։ Հերպես վիրուսների դեմ ազդեցությունը դեռ միանշանակ հաստատված չէ ։
Քլորհեքսիդինը, ինչպես և մնացած կատիոն-ակտիվ նյութերը՝ մնում է մաշկի վրա։ Հաճախ խառնում են ալկոհոլների հետ (էթանոլ և իզոպրոպիլ սպիրտ)։
Կիրառում ատամնաբուժությունում
Քլորհեքսիդինի հիմքի վրա ստեղծված ողողման լուծույթների կիրառումը ատամների նորմալ խնամքի հետ միասին իջեցնում է ատամնափառի քանակը և թուլացնում է գինգիվիտի (լնդերի բորբոքում) ընթացքը ։ Այդպիսի ողողման լուծույթները ունեն նաև կոմնակի ազդեցություններ, որոնցից են՝ բերանի լորձաթաղանթի վնասումը, ատամների գունաթափությունը, ատամնաքարերի հավաքվելը և համի զգացողության խանգարումը ։ Ատամների գույնի փոփոխությունը լինում է 4 և ավելի շաբաթ օգտագործելու դեպում ։
Ներկայումս կան քլորհեքսիդինի խելատացված ցինկ պարունակող լուծույթներ, որոնք ավելի քիչ են ազդում ատամների գույնի վրա ։
Ակտուալ
Նեպալը առաջին երկիրն էր, որտեղ քլորհեքսիդինը սկսեց օգտագործվել նորածինների պորտը մշակելու համար, և դրա համար շնորհվեց USAID-ի պիոներների մրցանակ՝ նեոնատալ մահերի թիվը կրճատելու համար ։ Քլորհեքսիդինը շատ լավ ընտրություն է աղքատ երկրների համար և այժմ ավելի շատ է կիրառվում պորտը մշակելու նպատակով։ 2015 թվականին Կոխրեյնի վերանայումը ապացուցեց, որ քլորհեքսիդինով մաշկի կամ պորտալարի խնամքը կարող է իջեցնել օմֆալիտի (պորտալարի բորբոքում) հավանականությունը 50%-ով, իսկ նեոնատալ մահացությունը 15%-ով ։ Քլորհեքսիդինը օգտագործվում է որպես լվացող միջոց վիրահատական հագուստի, վերքերի, վիրահատական դաշտի նախապատրաստման, ձեռքերի մշակման համար ։ Քլորհեքսիդինի աչքի կաթիլները օգտագործում են այն դեպքում, եթե աչքը ախտահարվել է Ականտամեոբա Կերատիտիս-ով :
Կողմնակի ազդեցություններ
Քլորհեքսիդինը օտոտոքսիկ է։ Վնասված թմբկաթաղանթով ականջի մեջ լցնելու դեպքում կբերի խլության ։
Քլորհեքսիդինը չի համապատասխանում եվրոպական ստանդարտներին որպես ձեռքի ախտահանիչ։ Եբրոպական EN 1499 թեստով չի հայտնաբերվել արդյունավետության տարբերություն քլորհեքսիդինի դիգլյուկոնատի 4%-անոց լուծույթի և ձեռքի օճառի միջև ։ 2007 և 2009 թվականների միջև ԱՄՆ-ում կատարված հետազոտությունը ցույց տվեց, որ քլորհեքսիդինի գլյուկոնատի օգտագործումը իջեցնում է ներհիվանդանոցային ինֆեկցիաների հաճախականությունը ։
Արդյո՞ք երկարատև օգտագործումը տարիներ շարունակ ունի քաղցկեղածին ազդեցություն, դեռ պարզ չէ։ ԱՄՆ-ում խորհուրդ է տրվում օգտագործել քլորհեքսիդինով ողողման լուծույթների ոչ ավել, քան 6 ամիս ։
Քլորհեքսիդինը վատ է ներծծվում ստամոքսաղիքային տրակտից ։ Դեպի թոքեր ասպիրացիայի դեպքում կարող է լինել մահացու, քանզի կա սուր շնչառական դիսթրես համախտանիշի բարձր ռիսկ ։
Ազդեցության մեխանիզմ
Ֆիզիոլոգիական pH-ի մակարդակում քլորհեքսիդինի աղերը դիսոցվում են և անջատում են դրական լիցքավորված քլորհեքսիդինի կատիոններ։ Բակտերիցիդ ազդեցությունը լինում է այն բանի շնորհիվ, որ քլորհեքսիդինի կատիոնները փոխազդում են բակտերիայի բացասական լիցքավորված թաղանթի հետ։ Փոքր խտություններով քլորհեքսիդինը ցուցաբերում է բակտերիոստատիկ ազդեցություն, իսկ մեծ խտությունների դեպքում բակտերիայի թաղանթը վնասվում է, որի արդյունքում բակտերիան մահանում է ։
Քիմիա
Այն կատիոնային պոլիբիգուանիդ է (բիսբիգուանիդ) ։ Այն օգտագործվում է հիմնականում իր աղերի տեսքով (դիհիդրոքլորիդ, դիացետատ և դիգլյուկոնատ)։
Ապաակտիվացում
Քլորհեքսիդինը ապաակտիվանում է առաջացնելով անլուծելի աղեր անիոնային բաղադրիչների հետ, որոնցից սուրֆակտանտները մտնում են ատամի մածուկների և բերանի ողողման լուծույթների կազմի մեջ, ակրիլատները՝ C10-30 ալկիլ ակրիլատի պոլիմերները։ Այդ պատճառով քլորհեքսիդինը պետք է օգտագործվվի ատամի մածուկի, կամ ողողման լուծույթի օգտագործումից 30 րոպե հետո ։ Լավագույն արդյունքի համար բացառվում է սնունդը, ըմպելիքները, ծխելը և բերանի ողողումները՝ քլորհեքսիդինի օգտագործումից ամենաքիչը 1 ժամ հետո։ Պետք է նաև չօգտագործել լվացող միջոցներ՝ ձեռքերը քլորհեքսիդինով մշակելուց հետո, քանզի այն ապաակտիվանում է լվացող միջոցներով։
Ապրանքանիշներ
Քլորհեքսիդինի վաճառքային անվանումներն են Բետասեպտ, Բիոպատչ, Կալգոն Վեստա, Դինա-Հեքս, Հիբիքլենս, Սպեկտրում-4 ։
Անասնաբուժություն
Կենդանիների մոտ օգտագործվում է վերքերի տեղային ախտահանության և մաշկային ինֆեկցիաները վերահսկելու համար ։ Քլորհեքսիդինի հիմքի վրա պատրաստված ախտահանիչները օգտագործվում են ֆերմաներում ։ Հետվիրահատական շնչառական խնդիրները կապված են եղել քլորհեքսիդինի կիրառմամբ կատուների մոտ ։
Ծանոթագրություններ
Կատեգորիա:Առողջապահության համաշխարհային կազմակերպության հիմնական դեղեր Կատեգորիա:Հակասեպտիկներ
Պոլինա Ժերեբցովա
Պոլինա Վիկտորովնա Ժերեբցովա (Полина Викторовна Жеребцова, ), ռուս բանաստեղծ և փաստագրական գրող, հայտնի օրագրերի հեղինակ, որոնք ընդգրկում են երեք չեչենական պատերազմները կազմող իր մանկության, պատանեկության և երիտասարդության տարիները ։
Կենսագրություն
Պոլինա Ժերեբցովան ծնվել է 1985 թվականին Գրոզնի քաղաքում և այնտեղ ապրել գրեթե քսան տարի։ Նա իրեն համարում է կոսմոպոլիտ, քանի որ իր տոհմում տարբեր ազգություններ կան։
1994 թվականին Պոլինան սկսում է օրագիր պահել, որի մեջ գրանցում է իր շուրջը կատարվող իրադարձությունները ։
1999 թվականին հոկտեմբերի 21-ին վիրավորվել է ռումբի բեկորից Գրոզնու կենտրոնական շուկայի վրա հրթիռային հարձակման ժամանակ։
2002 թվականից սկսել է աշխատել որպես լրագրող։ Ռուսաստանի լրագրողների միության և ՊԵՆ ակումբի անդամ է։ Երուսաղեմում ստացել է Յանուշ Կորչակի անվան միջազգային մրցանակ երկու անվանակարգերում (պատմողական և վավերագրական արձակ)։
2012 թվականին ստացել է Սախարովի մրցանակ՝ «Լրագրություն որպես սխրանք»։
2013 թվականից, որպես քաղաքական փախստական, ապրում է Ֆինլանդիայում ։
Կարծիքներ
«Պոլիտկովսկայան նկարագրեց պատերազմը որպես դրսից եկած լրագրող։ Պոլինա Ժերեբցովան պատմել է պատերազմի մասին ներսից, խավարի սրտից»։
(Շպիգել ամսագրիր) Der Spiegel №10 / 2015 թ ։
Արտաքին հղումներ
Կատեգորիա:Ռուս բանաստեղծներ Կատեգորիա:Ռուս արձակագիրներ Կատեգորիա:Մանկագիրներ այբբենական կարգով Կատեգորիա:Լրագրողներ Կատեգորիա:Ռուս կին փիլիսոփաներ Կատեգորիա:Ռուս լրագրողներ Կատեգորիա:21-րդ դարի կին գրողներ Կատեգորիա:Ռուս իրավապաշտպաններ Կատեգորիա:Ռուս պատմաբաններ Կատեգորիա:Բանաստեղծներ այբբենական կարգով
Հայ աշուղներ (համույթ)
Հայ աշուղներ, համույթ, ստեղծվել է 1927 թվականին, Երևանում, երգիչ Շարա Տալյանի ղեկավարությամբ։ Կազմը՝ երգիչներ Հ. Տալյան (Շարա Տալյանի եղբայրը) և Հ. Տրդատյան, թառահար Ս. Թարիվերդյան, քամանչահար Վ. Խշտոյան։ Համույթի ելույթներին մասնակցել է նաև երգչուհի Մարիաննա Սեդմարը։ «Հայ աշուղներ» համույթի գործունեությանը նպաստել է աշուղագետ Գարեգին Լևոնյանը (երգեր է սովորեցրել, համերգներին հանդես եկել ներածական խոսքով)։ Համույթի կատարողացանկն ընդգրկել է հիմնականում Սայաթ-Նովայի, Շիրինի, Ջիվանու, Խայաթի, Շերամի և ուրիշ աշուղների երգեր, որոնց մի մասը ձայնագրվել է ձայնասկավառակի վրա։ Համերգներով ելույթներ է ունեցել Հարավային Կովկասում, Մոսկվայում, Խարկովում և այլուր։ Գոյատևել է մինչև 1931 թվականը։
Գրականություն
Կատեգորիա:Հայկական երաժշտական խմբեր
Արնես
Արնես (Arnes), մունիցիպալիտետ է Իսպանիայում։ Մտնում է Կատալոնիա ինքնավար համայնքի Տառագոնա նահանգի մեջ։ Մունիցիպալիտետը գտնվում է Տեռա-Ալտայի շրջանում։ Զբաղեցնում է 42,97 կմ² տարածք։ Բնակչությունը 2010 թվականի տվյալներով՝ 505 մարդ։
Արտաքին հղումներ
Կատեգորիա:Իսպանիայի բնակավայրեր
Ակսիբարա (գետակ)
Ակսիբարա, գետակ Կուր գետի ավազանում, Աղստևի ձախակողմյան վտակ Ջողազի երկու ակունքներից մեկը։ Անցնում է անտառապատ վայրերով ։
Ծանոթագրություններ
Կատեգորիա:Ջողազ գետի վտակներ Կատեգորիա:Տավուշի մարզի գետեր
Սեմյոն Հախումյան
Սեմյոն Տիգրանի Հախումյան, հայ գրականագետ։ Բանասիրական գիտությունների թեկնածու (1954), պրոֆեսոր (1991)։ ԽՍՀՄ գրողների միության անդամ 1971 թվականից ։ ԽՄԿԿ անդամ 1955 թվականից։ ՀԽՍՀ լուսավորության նախարար (1973-1989)։
Տիգրան Հախումյանի որդին։
Կենսագրություն
Սեմյոն Հախումյանը ծնվել է 1930 թվականի փետրվարի 17-ին, Երևանում։ 1952 թվականին ավարտել է Երևանի պետական համալսարանի բանասիրական ֆակուլտետի ռուսական բաժինը, այնուհետև սովորել է համալսարանի ասպիրանտուրայում։ 1957 թվականին «Ն. Գ. Պոմյալովսկու «Բուրսայի էսսեներ»-ի բառապաշարն ու դարձվածաբանությունը» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1965-1972 թվականներին և 1989 թվականից՝ ԵՊՀ ռեկտորի տեղակալ, 1972-1973 թվականներին՝ Երևանի Վալերի Բրյուսովի անվան օտար լեզուների պետական մանկավարժական ինստիտուտի ռեկտոր, 1973-1988 թվականներին՝ ՀԽՍՀ լուսավորության, 1988-1989 թվականներին՝ ՀՀ ժողկրթության նախարար, 1992 թվականից՝ ԵՊՀ ուսումնական աշխատանքների գծով պրոռեկտոր։
Ծանոթագրություններ
Կատեգորիա:Հայ գրականագետներ Կատեգորիա:Հայ պրոֆեսորներ Կատեգորիա:Բանասիրական գիտությունների թեկնածուներ
(8580) Պինսկի
(8580) Պինսկի (Pinsky), աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 14-ին Պաուլ Կոմբայի կողմից Պրեսկոտում ։
Միջին հեռավորությունը Արեգակից կազմում է 3,114791 ա. մ., առավելագույնը մոտենում է 2,6798 ա. մ. հեռավորության վրա և հեռանում 3,5497 ա. մ. ։ Արեգակի շուրջ մեկ ամբողջական պտույտ է կատարում 2007,9 երկրային օրվա ընթացքում, իր ուղեծրով շարժվելով միջինում 0,179292 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,13° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Պաուլ Կոմբայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պիցցա չորս պանիր
Պիցցա չորս պանիր, իտալական խոհանոց պիցցայի տեսակ՝ ծածկված չորս տեսակի հալված պանիրների համադրությամբ, տոմատի մածուկով (ռոսսա, կարմիր) կամ առանց դրա (բյանկա, սպիտակ)։ Այս տեսակը հայտնի է ամբողջ աշխարհում, այդ թվում նաև Իտալիա յում ։
Պատմություն
Ավանդաբար, որպես հիմնական բաղադրիչ, պանրի տեսակներից մեկը մոցարելա ն է, որը պահպանում է խոնավությունը պատրաստելիս՝ մասամբ պաշտպանելով այլ պանիրներ ջեռոցի ուժեղ ջերմաստիճանից ։ Գորգոնզոլան առկա է գրեթե ցանկացած ձևով, իսկ վերջնական համատեղումը կախված է տարածաշրջանից, պանրի բնորոշ տեսակներն են ֆոնտինան և պարմեզանը, բայց հնարավոր են նաև պեկորինո, ռիկոտա, ստրակինո, ռոբիոլա, թալեջո, ապխտած պրովոլոն կամ կաչոկավալլո։ Բացի մոցարելլայից, պիցցաների զանգվածային արտադրության մեջ հաճախ օգտագործվում են պարմեզան, ռոմանո, ասիագո և իտալական ծագում ունեցող այլ պանիրներ, չնայած պիցցաների որոշ տեսակներում օգտագործում են ոչ իտալական պանիրներ, ինչպիսիք են էդամը, էմենտալը և կապույտ պանիրը ։ Պանիրների ընտրությունը պատահական չէ, դրանք պետք է լինեն յուղող կամ կիսայուղոտ և տարբեր համերով։ Մոցարելայից բացի, quattro formaggi սովորաբար ներառում է կապույտ կամ կանաչ պանիր, փափուկ (էմենտալ կամ գրյույեր) կամ սերուցքային պանիր (ռոբիոլա կամ ստրակինո) և կոշտ պանիր (պարմեզան կամ քերած պեկորինո)։
Ի տարբերություն այլ պիցցաների, ինչպիսիք են նեապոլիտանը կամ մարգարիտան, որոնք ունեն երկար, հարուստ և փաստաթղթավորված պատմություն, Quattro Formaggi, չնայած իր հայտիության, ունի ոչ այդքան պարզ ծագում, այդ թվում նաև, իր բաղադրությունը բավական ծամծմված է։ Համարվում է, որ պիցցայի տեսակը ծագել է Լացիոյի շրջանում 18-րդ դարի սկզբին ։ Դրա պակաս ակնհայտ և ավելի ուշ տարբերակները, ինչպես նաև պիցցա Quattro Latti, կարող են ունենալ իրենց զարգացման ընթացքը գաստրոնոմիայի պատմության մեջ ։
Ծանոթագրություններ
Կատեգորիա:Պանրով ուտեստներ Կատեգորիա:Պիցցա Կատեգորիա:Իտալական խոհանոց Կատեգորիա:Ուտեստներ այբբենական կարգով Կատեգորիա:Իտալիա
Նվեր Ստալինին
«Նվեր Ստալինին», Ղազախստանի, Ռուսաստանի, Լեհաստանի և Իսրայելի հետ համատեղ նկարահանված կինոֆիլմ է, փոքրիկ հրեա տղայի Սաբիրի   (Սաշա), դժվարին  ճակատագրի մասին, որը  1949 թվականին  մեկնել էր Ղազախստան։ Այստեղ նրան մահից փրկում է ղազախ պապիկը, որը փոխարինում է նրա մահացած ծնողներին։ Տարեց Սաշայի դերը կատարում է իսրայելցի գրող Դավիդ Մարկիշը, որի հիշողություններն էլ ընկած են ֆիլմի հիմքում։ Ֆիլմը ստացել է «Արևելք և արևմուտք։ Դասականություն և ավանգարդ» առաջին միջազգային կինոփառատոնի գրան պրի մրցանակը։ Եղել է Կորեայում 13-րդ Բուսանի կինոփառատոնի բացման ֆիլմը, իսկ նախնական տարբերակը ցուցադրվել է Բեռլինի և Կաննի կինոփառատոներում։ «Մենք ընտրեցինք այս ֆիլմը, քանի որ այն շատ արտասովոր է, այստեղ առկա է և՛ ցնցող մարդկային պատմություն, և՛ դերասանների հոյակապ խաղ, և՛ տափաստանային ռոմանտիկա։ Մեր հանդիսատեսը ծանոթ չէ ղազախական կինոարվեստին։ Հենց դա էլ մեզ հրապուրում է», այսպես էր մեկնաբանում կազմակերպիչների ընտրությունը Բուսանի միջազգային կինոփառատոնի գլխավոր տնօրեն Կիմ Դոն Հոն։ Ֆիլմը ձեռք է բերվել ԱՄՆ-ի Կոնգրեսի գրադարանի տեսաարխիվի կողմից։
Սյուժե
Ղազախստան, 1949 թվականի ճնշումների նոր ալիք, խոշտանգումներ և տեղահանություն։ Ստալինի յոթանասունամյա տարեդարձ։ Գլխավոր հերոսը՝ հրեա որբ տղա Սաշան (Սաբիր), պապի հետ միասին բռնագաղթվածների վագոնով մեկնում է Ղազախստան։ Ճանապարհին պապը մահանում է, իսկ տղան ամեն րոպե չի դադարում մտածել ձերբակալված ծնողների մասին։ Նա չի կասկածում, որ նրանք այլևս կենդանի չեն։ Ղազախական խուլ աուլ գալուց հետո Սաշային մահից փրկում է միայնակ ծերուկ Կասիմը, ով սովի ժամանակ կորցրել էր կնոջն ու երեխաներին և պատերազմի հաշմանդամ էր։ Նա բնակվում էր փոքրիկ տնակում, կանանց գաղութի նախկին կալանավոր գեղեցկուհի Վերայի, աքսորված լեհ բժիշկ Եժիի, դունգան Ֆատիի հարևանությամբ։ Երեխայի հայտնվելը մեղմացրեց հարևանների մռայլ առօրյան։ Իրականությունը դաժան է, իշխանությամբ օժտված մարդիկ՝ անգութ։ Բայց այս աուլում Սաշան գտնում է ընտանիք և ընկերներ։ Այժմ նա Կասիմին «աթա» է կոչում, որը նշանակում է «պապիկ», սկսում է խոսել ղազախերեն, երգում ղազախական երգեր։ Շամանը, որ կատարեց տղայի կյանք վերադառնալու արարողությունը, նրան տվեց երկրորդ անունը՝ Սաբիր (համբերատար):
Մի անգամ Սաբիրը թերթում հոդված է տեսնում Ստալինի տարեդարձի մասին ։ Բոլոր խորհրդային երեխաները ցանկանում են առաջնորդին լավագույն նվեր մատուցել նրա ծննդյան օրվա առթիվ։ Սաշան կարծում է, որ անակնկալ նվերը կլինի իր սիրած գառնուկը՝ Կիպյատոկը, ինչն էլ կօգնի վերադարձնել իր ծնողներին։ Սակայն շուտով տեղի է ունենում Եժիի և Վերկայի հարսանիքը, որին մասնակցում է հարբած տեղամասային ոստիկան Բալգաբայը, և նրա հետ ծեծկռտուքի ժամանակ էլ Եժին սպանվում է։ Նրա մահից հետո ինչ որ մեկը սպանում է Բալգաբային։ Սպանության կասկածանքով ձերբակալում են անօթևանների հրոսակախմբի, որոնց մոտ ատրճանակ են գտնում, ձերբակալում են նաև մի ղազախ երիտասարդի, որի սիրելիին բռնաբարել էր Բալգաբայը։ «Կասկածյալների» ցուցակում կհայտնվեր Սաշա/Սաբիրը, եթե Կասիմը նրան չուղարկեր Օդեսա հարազատների մոտ։ Մեկնելուց առաջ Կասիմը Սաշային է տալիս իր ծնողների լուսանկարը, որի հետևի մասում գրված էր նրանց հասցեները և պապի հին աղոթագիրքը. այս իրերը Սաշային էր տվել նրա պապը մահից առաջ։ Այդ ժամանակ արդեն մեծ նվեր էր պատրաստել Ստալինի համար։ 1949 թվականի օգոստոսի 29-ին տեղի ունեցավ առաջին խորհրդային ատոմային ռումբի փորձարկումն այն աուլի մոտակայքում, որտեղ ապրում էին Սաշան, Կասիմը և նրանց համագյուղացիները։
Շատ տարիներ անց Երուսաղեմ ուխտագնացություն կատարելուց հետո նա «ուխտագնացություն»  է կատարում իր համար մեկ այլ սուրբ վայր՝ այն աուլը (ավելի ճիշտ այն վայրը, որտեղ գտնվում էր այդ աուլը,  քանի որ  ատոմային ռումբի պայթյունից հետո ոչ նրանից, ոչ էլ նրա բնակիչներից գրեթե ոչինչ չի մնացել, բացի գերեզմաններից և հուշաքարերից ), որը հավերժ մնացել է իր հիշողության մեջ։
Ծանոթագրություններ
Կատեգորիա:2008 ֆիլմեր Կատեգորիա:Ռուսական պատմական ֆիլմեր Կատեգորիա:Ռուսական դրամա ֆիլմեր Կատեգորիա:Իսրայելական ֆիլմեր Կատեգորիա:Լեհական դրամա ֆիլմեր Կատեգորիա:2000-ականների դրամա ֆիլմեր Կատեգորիա:Ռուսերեն ֆիլմեր
Մշակութային առանձնահատկությունների թարգմանություն
Մշակութային առանձնահատկությունների թարգմանություն (անգլ.` Cultural translation), թարգմանության տեսակ է, որի ժամանակ պահպանվում և ի ցույց են դրվում մշակութային տարբերությունները։ Թարգմանության այս տեսակի շնորհիվ՝ բացատրվում են մշակույթի հետ կապված երևույթներ, ինչպես օրինակ՝ բարբառներ, խոհանոց և ճարտարապետություն։ Մշակութային թարգմանության հիմնական նպատակն է փոխանցել և պահպանել թիրախ տեքստում առկա մշակութային առանձնահատկությունները և տարրերը։
Թարգմանության ժամանակ մշակութային տարրերի փոխանցում
Մշակութային թարգմանությունը ուսումնասիրվում է «մշակութային մարդաբանություն» գիտության շրջանակներում, որը համարվում է մարդաբանության ուղղություններից մեկը։ Մշակութային մարդաբանությունը կենտրոնանում է հասարակության մշակութային առանձնահատկությունների, օրինաչափությունների և նորմերի վրա։ Այս գիտակարգը ուսումնասիրում է թարգմանական գործընթացը մշակութային տեսանկյունից։ Միանշանակ, թարգմանական գործընթացի ընթացքում թարգմանիչը ոչ միայն բախվում է լեզվին առնչվող խնդիրների, այլև մշակութային դժվարություններ հանգեցնող տարրերի։ Մշակութային թարգմանության ժամանակ թարգմանիչը գործ ունի երկու տարբեր մշակույթների, և տարբեր լեզուների հետ։ Այլ կերպ ասած, թարգմանիչը հնարավորինս պետք է փորձի աղբյուր լեզվից թիրախ լեզու փոխանցել տվյալ մշակութային տարրը այնպես, որ թիրախ լեզվում մտքի աղավաղում չլինի։ 1796 թվականի հուլիսի 23-ին Ավգուստ Վիլհելմ Շլեգելին ուղղված իր նամակում Վիլհելմ ֆոն Հումբոլդտը  կիսվում է թարգմանության մասին իր կարծիքով։«Ըստ իս՝ թարգմանությունը պարզապես մի գործընթաց է, որի ընթացքում թարգմանիչը փորձում է անհնարինը դարձնել հնարավոր։ Յուրաքանչյուր թարգմանիչ բախվում է երկու հիմնական խնդրի՝
•	Առաջին խնդիրը, երբ թարգմանիչը հնարավորինս պահպանում է բնագիր տեքստում տվյալ հասարակությանը բնորոշ մշակութային առանձնահատկությունները՝ արհամարհելով թիրախ լեզվում առկա մշակութային գործոնները։
•	Երկրորդ խնդիրը, երբ թարգմանիչը պահպանում է իր ժողովրդին բնորոշ առանձնահատկությունները, բայց իմաստով հեռանում է բնագրից։ Թարգմանության ժամանակ գտնել ոսկե միջինը ոչ միայն բարդ է, այլև անգամ անհնարին» ։
Երկկողմանի գործընթաց
Ակնհայտորեն, թարգմանությունը կապվում է այնպիսի երևույթների հետ ինչպիսիք են՝ արտարժույթը, միգրացիան և բնակչության բնական շարժը, որոնք կազմում են գլոբալացման հիմքը։ Հետևաբար, թարգմանությունը երկկողմանի գործընթաց է երկու կամ ավելի ազգերի միջև, որի ընթացքում բախվում ենք թարգմանության կոնցեպտի հետ։ Վերոնշյալ «երկկողմանի գործընթացը» վերացնում է աղբյուր և թիրախ լեզուների միջև առկա տարանջատումը, այդպիսով հնարավորություն է տալիս հաղթահարել մշակութային տարբերությունները։ Գլոբալացման տեսանկյունից թարգմանության միջոցով մշակութային տարբերությունների հաղթահարումը հատկապես կարևորվում են հետգաղութային երկրներում և կարող են մեկնաբանվել որպես «Ապակոնտեքստավորման գործընթացի ժամանակ մշակութային տարբերությունների կատարողական հաղթահարում» ։
Մշակույթ և քաղաքակրթություն
Մշակութային թարգմանությունը ենթադրում է «մշակույթ» հասակացությունը, որը միանշանակ սահմանման կարիք ունի՝ հետագայում ավելի լավ պատկերացում ունենալու թե ինչ է իրենից ներկայացնում մշակութային առանձնահատկությունների թարգմանությունը։ Մշակույթը ունի երկու տարբեր սահմանում։ Ըստ առաջին սահմանման, մշակույթը դիտարկվում է որպես քաղաքակիրթ հասարակություն՝ զարգացած երկրում։ Մինչդեռ, ըստ երկրորդ սահմանման մշակույթը դիտվում է որպես ժողովրդի ապրելակերպի և նիստ ու կացի ամբողջական համակարգ։ Ինչպես նախկինում նշվեց, թարգմանության ժամանակ մշակույթը առանցքային դեր է խաղում։ Քաթանի խոսքերով մշակույթը համարվում է ամբողջ աշխարհին միավորող մի հիերարխիական երևույթ, որն իր մեջ համակարգում է բազմաթիվ համոզմունքներ, արժեքներ, տեսակետներ, որոնք ծառայում են որպես մարդկանց միջև հաղորդակցման միջոց։ Մշակույթի մասին տեղեկություն կարող ենք ստանալ տարբեր մեթոդներով, օրինակ կրթական շրջանակներում։ «Քաղաքկրթություն» տերմինը սահմանվում է որպես զարգացած մարդկային հասարակություն, որ կարողացել է ստեղծել իր սեփական մշակույթը։ Համաձայն այս սահմանման, որևէ մշակութային տեսքտ թարգմանելիս թարգմանիչը լուծում է մշակութային զարգացման խնդիրը։ Այս առումով, Նյումարկը համոզված է, որ թարգմանությունը ունի մշակութային արժեք, այսինքն՝ ամբողջ աշխարհում խթանում է այլ մշակույթների տարածվածությանը և զարգացմանը։ Մինչդեռ տարբեր քաղաքակրթություններ ձեռնամուխ եղան այբուբենի, բառարանների ստեղծմանը որպես մարդկանց հաղորդակցման և լեզուների զարգացման միջոց, դրա հետ մեկտեղ առաջացան մի շարք հարցեր, որոնք վերաբերում են մշակութային թարգմանությանը։ Մշակույթը, գաղափարախոսության տեսանկյունից, մեծ ազդեցություն ունի երկրի ժողովրդի ինչպես նաև քաղաքականության վրա։ Թարգմանության մի շարք ուսումնասիրողների կարծիքով, որոնց շարքին են դասվում՝ Էվեն Զոխարը, Սուսան Բասնեթը և Թրիվեդին մշակույթը կապվում է նաև իշխանության հետ, և թե ինչպես են մարդիկ ձգտում հասնել այդ իշխանությանը։ Այդ դեպքում, թարգմանությունը գործ ունի գաղափարական մի շարք համակարգերի հարմարության և ադապտադցման հետ՝ ընթերցողին հասանելի լինելու համար։ Ուստի, մշակութային թարգմանությունը կապվում է էթիկայի հետ և ներկայացնում է լիովին նոր աշխարհայացք։ Այս տեսակի թարգմանության ժամանակ պետք է հնարավորինս արտահայտվի թարգմանչի ուրույն մտածելակերպը և տեսակետները։
Գրականություն
Կատեգորիա:Մշակույթ Կատեգորիա:Թարգմանություններ Կատեգորիա:Քաղաքակրթություններ Կատեգորիա:Լեզուներ Կատեգորիա:Միջմշակութայնություն
Մուհամմեդ Նագիբ
Մուհամմեդ Նագիբ (محمد نجيب, ), եգիպտացի զինվորական և պետական գործիչ, Հուլիսյան հեղափոխությունից (1952) հետո Եգիպտոսի Հանրապետության առաջին նախագահ։
Կենսագրություն
Մուհամմեդ Նագիբը ծնվել է զինվորականի ընտանիքում։ Սովորել է Խարտումի Գորդոն քոլեջում, այնուհետև սովորել է Եգիպտոսի զինվորական ակադեմիայում։ 1918 թվականին ստացել է լեյտենանտի պաշտոն և սկսել է զիվորական ծառայությունը Սուդանում ։ 20-ականների սկզբին նա Խարթումից տեղափոխվել է Կահիրե, որտեղ սկսել է աշխատել թիկնապահ, իսկ հետո ծառայության է մտել բանակում։ 1923-ին անդամագրվել է «Սպիտակ պաստառ» ազգայնական կազմակերպությանը։ 1929 թվականին դարձել է քաղաքական տնտեսագիտության մագիստրոս, 1931 թվականին՝ իրավագիտության մագիստրոս։ 1938 թվականից սովորել է քոլեջի գլխավոր շտաբում, որից հետո մարզվել է բրիտանական զորքերում։ 1940 թվականից աշխատել է Գենշտաբում ։ Նա ստեղծել է բավականին հաջող ռազմական կարիերա՝ 1940 թվականին դառնալով եգիպտական առավել բարձրաստիճան զինվորականներից մեկը։ Այնուամենայնիվ նա չի արժանացել թագավորի քաղաքական վստահությանը և երկու անգամ փորձել է հրաժարական տալ։ Երկու անգամ էլ թագավորը չի բավարարել նրա խնդրանքը։ 1944 թվականին նշանակվել է Սինայի նահանգապետի տեղակալ, 1944-1945 թվականներին՝ նահանգապետ Արևելյան անապատում, 1947 թվականին՝ 10-րդ հետևակային բրիգադի հրամանատար։ 1948 թվականին մասնակցել է Արաբա-իսրայելական պատերազմին (1948-1949) Իսրայելում։ 1948 թվականից գեներալ-մայոր է ։ 1949 թվականին սահմանապահ զորքերի հրամանատար, 1951 թվականին՝ ցամաքային զորքերի հրամանատար ։
1949 թվականի ամռանը նա գաղտնի միացել է «Ազատ սպաներ» շարժմանը, որը թագավորի ընդդիմության հենքն էր ։ Միևնույն ժամանակ Մուհամմեդ Նագիբը մոտ է եղել «Մուսուլման եղբայրներ» շարժմանը։
1952 թվականի հուլիսի 23-ին Գամալ Աբդել Նասերի և Անվար Սադաթի հետ միասին Նագիբը ռազմական հեղաշրջում է կատարել Եգիպտոսում, որը հայտնի էր որպես Հուլիսյան հեղափոխություն։
1952 թվականի սեպտեմբերին նա գլխավորել է Եգիպտոսի թագավորության կառավարությունը։
1953 թվականի հունիսի 18-ին Նագիբը Եգիպտոսում դարձել է առաջին նախագահը։
Սակայն իշխանության գալուց անմիջապես հետո սկսվել են վեճերը Եգիպտոսի նոր կուրսի շուրջ, որի արդյունքում արդեն 1954 թվականին, հեղափոխական առաջնորդության խորհրդի որոշմամբ, Նագիբին հեռացվել է իր պաշտոնից։ Մասնավորապես, Նասերը նրան մեղադրել է բռնապետական հավակնությունների մեջ։
Մինչ 1973 թվականը նա ապրում էր տնային կալանքի տակ ։
Մահացել է 1984 թվականի օգոստոսի 29-ին։
Գրականություն
Կատեգորիա:Լյարդի ցիռոզից մահացածներ Կատեգորիա:Եգիպտացի մահմեդականներ Կատեգորիա:Եվգիպտացի սուննի մահմեդականներ Կատեգորիա:Եգիպտոսի 20րդ դարի նախագահներ Կատեգորիա:Եգիպտացի գեներալներ Կատեգորիա:Եգիպտացի հեղափոխականներ
Եգեյան մշակույթ
Եգեյան քաղաքակրթությունը (կամ Եգեյան մշակույթը) ընդհանրական տերմին է, որն օգտագործվում է Եգեյան ծովի կղզիների Բրոնզի դարի մշակույթների նկատմամբ։ Փաստացիորեն այս տերմինը վերաբերում է երեք տարածքների. Կրետեին, Կիկլադյան կղզիներին և մայրցամաքային Հունաստանին։ Վաղ Բրոնզեդարից Կրետեն ասոցիացվում էր Մինոսյան մշակույթի հետ, միևնույն ժամանակ Կիկլադյան կղզիներում և մայրցամաքային Հունաստանում գոյություն ունեին տարբեր մշակույթներ, քաղաքակրթություններ։ Մոտ մ.թ.ա. 1450 թվականից նախահունական Միկենյան քաղաքակրթությունը տարածվում է Կրետե կղզում։
Կրետե-Միկենյան մշակույթ
Կատեգորիա:Հունաստանի պատմություն Կատեգորիա:Հնագիտական մշակույթներ Կատեգորիա:Եվրոպայի հնագիտական մշակույթներ
Ալաջախան (Սեբաստիայի գավառ)
Ալաջախան, գյուղ Փոքր Հայքում, Մալաթիա-Սեբաստիա ճանապարհի վրա, Դելիկշիդաշ և Հասանչելեբի բնակավայրերի մոտ, իսկ ավելի ուշ ժամանակներում՝ գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։ Հանդիսանում էր Ալաջախանի գյուղախումբի կենտրոնը։
Հիշատակվել է որպես բերդագյուղ, իջևան, ճանապարհային կայան։ Ըստ Ն. Ադոնցի և Հ. Մանանդյանի այդտեղ է գտնվել հին Առանիս ճանապարհային կայանը։
Թիրաբյան
Թիրաբյան, հայկական ազգանուն ։
Ալաջախան (Սեբաստիայի գավառ)
XIX դարի վերջին ուներ 300 տուն թուրք բնակիչ։
Թիրաբյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Արաբերեն հիմքով ազգանուններ Կատեգորիա:Անձնանվանական հիմքով ազգանուններ Կատեգորիա:Յան վերջածանցով ազգանուններ
Ալաջախան (Սեբաստիայի գավառ)
XIX դարի վերջին հողաշեն բերդը դեռ պահպանվում էր ։
Շելդոն Գլեշոու
Շելդոն Լի Գլեշոու (, שלדון גלאשו, ), ամերիկացի տեսաբան ֆիզիկոս, ով 1979 թվականին Սթիվեն Վայնբերգի և Աբդուս Սալամի հետ միասին արժանացել է ֆիզիկայի Նոբելյան մրցանակի՝ տարրական մասնիկների միջև թույլ և էլեկտրամագնիսական փոխազդեցությունների միասնական տեսության վերաբերյալ ներդրումների, այդ թվում թույլ չեզոք լիցքի կախատեսման համար ։
Ծանոթագրություններ
Կատեգորիա:Հարվարդի համալսարանի շրջանավարտներ Կատեգորիա:Ամերիկացի նոբելյան մրցանակակիրներ Կատեգորիա:Ֆիզիկոսներ այբբենական կարգով Կատեգորիա:Ամերիկացի ֆիզիկոսներ Կատեգորիա:20-րդ դարի ֆիզիկոսներ Կատեգորիա:Տեսական ֆիզիկոսներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Հարվարդի համալսարանի պրոֆեսորներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ամերիկացի հումանիստներ Կատեգորիա:Ամերիկացի գիտնականներ Կատեգորիա:Կոռնելի համալսարանի շրջանավարտներ Կատեգորիա:Ամերիկացի աթեիստներ Կատեգորիա:Հարվարդի համալսարանի դասախոսներ Կատեգորիա:Հրեա նոբելյան մրցանակակիրներ Կատեգորիա:Ամերիկյան փիլիսոփայական ընկերության անդամներ
Թիրյաքյան
Թիրյաքյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Թուրքերեն հիմքով ազգանուններ Կատեգորիա:Մականվանական հիմքով ազգանուններ Կատեգորիա:Յան վերջածանցով ազգանուններ
Սոպ Յու (Սոպ Յուի վտակ)
Սոպ Յու (Сопь-Ю), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սոպ Յու գետի աջ ափին՝ 3 կմ հեռավորության վրա։ Գետի երկարությունը 18 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Աղթամիր
Աղթամիր, Աղթամուր, կիկլոպյան ամրոց և բնակավայր է Արագածոտնի մարզի Ոսկեվազ գյուղի մոտ, Քասաղ գետի ափին։
Ամրոցը գոյատևել է մ.թ.ա. 3-րդ հազարամյակից սկսած մինչև մ.թ. XV դ։ Բազմիցս վերականգնվել է։ Պահպանվում են պարիսպների հետքերը։ Հուշարձանն անկանոն քառակուսի է (մոտ 155 x 135 մ)։ Աղթամիրի շրջակայքում կա հնագույն դամբարանադաշտ։ Աղթամիրն ուսումնասիրել են Թորոս Թորամանյանը (1924), հետագայում՝ Մուրադ Հասրաթյանը (1950, 1951, 1952) և Ս. Սարդարյանը (1956-57)։
Ծանոթագրություններ
Կատեգորիա:Արագածոտնի մարզի հայկական բերդեր և ամրոցներ
Կուրատա
Կուրատա (Курата), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ուռսուլ գետի ձախ ափով՝ 45 կմ հեռավորության վրա։ Գետի երկարությունը 55 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Կերոլ (Կանտալի գավառ)
Կերոլ (Cayrols), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 241 մարդ, բնակչության խտությունը` 26.14 մարդ/կմ²։ Բնակավայրը զբաղեցնում է 9.22 կմ² տարածք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 173 աշխատունակ (15-64 տարեկան) բնակիչ, որոնցից ակտիվ էին 136-ը, իսկ ոչ ակտիվները` 37։ Ակտիվության ցուցանիշը կազմում է 78,6 %։ 136 աշխատունակ մարդկանցից աշխատել է 119 անձ (71 տղամարդ և 48 կին)։ Գործազուրկ են եղել 17 անձ (8 տղամարդ և 9 կին)։ 37 անաշխատունակներից 11-ը եղել են աշակերտներ կամ ուսանողներ, 15-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
(8581) Ջոնեն
(8581) Ջոնեն (Johnen), աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 28-ին Նաոտո Սատոյի կողմից Չիչիբույում ։
Միջին հեռավորությունը Արեգակից կազմում է 2,83594 ա. մ., առավելագույնը մոտենում է 2,7244 ա. մ. հեռավորության վրա և հեռանում 2,9475 ա. մ. ։ Արեգակի շուրջ մեկ ամբողջական պտույտ է կատարում 1744,39 երկրային օրվա ընթացքում, իր ուղեծրով շարժվելով միջինում 0,206376 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,2° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Նաոտո Սատոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դավիթ Ամսալեմ
Դավիթ Ամսալեմ, իսրայելցի քաղաքական գործիչ, «Լիկուդ» կուսակցության Քնեսեթի անդամ, նախկինում զբաղեցրել է կապի նախարարի, կիբեր և ազգային թվային հարցերի նախարարի պաշտոնները։
Կենսագրություն
Ամսալեմը ծնվել և մեծացել է Երուսաղեմի Կիրյաթ Յովել թաղամասում՝ 1959 թվականին, Մարոկկոյից Իսրայել ներգաղթածի ընտանիքում։ Պատանեկության տարիներին սովորել է Օր Էցիոն միջնակարգ դպրոցում ։ Իսրայելի պաշտպանության բանակում ծառայել է տանկային կորպուսում՝ որպես 500-րդ դիվիզիայի տանկի հրամանատար ։ Դավիթ Ամսալեմը Բար-Իլան համալսարանից ստացել է բակալավրի կոչում տնտեսագիտության և բիզնեսի կառավարման ոլորտում։
1990-ական թվականների սկզբին անդամագրվել է «Լիկուդ» կուսակցությանը, եղել է քարտուղարության անդամ և Երուսաղեմի նույն կուսակցության մասնաճյուղի խորհրդի նախագահ ։ 2013 թվականին Երուսաղեմի քաղաքային խորհրդի ընտրություններում Ամսալեմնառաջադրվել է քաղաքային խորհրդի ընտրություններում, սակայն չի ընտրվել ։
2003 թվականին Ամսալեմը ձերբակալվել է այլ կասկածյալների հետ՝ Երուսաղեմի «Լիկուդ» մասնաճյուղի համար հարյուրավոր դիմումների կեղծման մեջ ներգրավված լինելու կասկածանքով։ Նրանց դեմ հարուցված քրեական գործը կարճվել է՝ ապացույցների բացակայության պատճառով։
Քնեսեթի 20-րդ ընտրություններում նա եղել է 21-րդ համարը։ 2015 թվականի մայիսին նշանակվել է ներքին գործերի և շրջակա միջավայրի պաշտպանության կոմիտեի նախագահ։
2019 թվականի հուլիսի 1-ին նա նշանակվել է կապի նախարար Իսրայելի 34-րդ կառավարությունում՝ որպես անցումային կառավարություն, այն բանից հետո, երբ նախորդ նախարար Այուբ Կարան հրաժարական է տվել։ Նա վերընտրվել է 2019 թվականի սեպտեմբերին և 2020 թվականի մարտին։ 2020 թվականի մայիսին նշանակվել է Կիբեր և ազգային թվային հարցերի նախարար։
Անձնական կյանք
Ամսալեմը այրի է, ունի երկու դուստր։ Նրա կինը՝ Ռոզի Ամսալեմը, աշխատել է Երուսաղեմի քաղաքապետարանում մինչև 2009 թվականը։ Մահացել է թոքերի քաղցկեղից ։
Արտաքին հղումներ
Կատեգորիա:Քնեսեթի 20-րդ գումարման պատգամավորներ Կատեգորիա:Քնեսեթի 21-րդ գումարման պատգամավորներ Կատեգորիա:Քնեսեթի 22-րդ գումարման պատգամավորներ Կատեգորիա:Քնեսեթի 23-րդ գումարման պատգամավորներ Կատեգորիա:Քաղաքական գործիչներ ըստ երկրի
Ուլյաստրետ
Ուլյաստրետ (Ullastret)- մունիցիպալիտետ Իսպանիայում՝ Ժիրոնա շրջանում՝ Կատալոնիա ինքնավար համայնքում։ Մունիցիպալիտետը գտնվում է Բաշ-Էմպորդ մարզում։ Տարածքը կազմում է 11.08 կմ2։ Բնակչությունը 2010 թվականի տվյալներով կազմել էր 250 մարդ։
Արտաքին հղումներ
Կատեգորիա:Իսպանիայի բնակավայրեր
Սորգա (Յոնտալայի վտակ)
Սորգա (Сорга), գետ Ռուսաստանում, հոսում Արխանգելսկի մարզում։ Գետաբերանը տեղակայված է Յոնտալա գետի վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Աղին
Աղին, գյուղաքաղաք Փոքր Հայքում, իսկ ապա գյուղ Արևմտյան Հայաստանում, Խարբերդի վիլայեթի Արաբկիրի գավառակում ։ Գտնվում էր Արաբկիր քաղաքից 25 կմ արևելք, Եփրատի աջ կողմում՝ 3 կմ հեռավորության վրա։
Ավանդաբար Ճերմակ ծագ ավերակ քաղաքը, որտեղ ապրել են հայ իշխաններ, տեղադրում էին Աղինի տեղում։ Բայց Ճերմակ ծագը գտնվում էր Աղինից 6 կմ հարավ-արևմուտք, ուր այժմ էլ պահպանվել են Ս. Մամաս եկեղեցու ավերակները, բերդը, գերեզմանատունը, հայտնաբերվել են հսկա կարասներ, քանդակազարդ որմնաքարեր։
XX դարի սկզբին ուներ 500 տուն բնակիչ, որից 200 տունը՝ հայեր, մնացածը՝ թուրքեր։ Աղինի հայ բնակչությունը զոհ գնաց 1915 թվականին Մեծ եղեռնի ժամանակ։
Հայերը զբաղվում էին արհեստներով (կոշկակարություն, դերձակություն, բրուտագործություն, երկաթագործություն և այլն), երկրագործությամբ, այգեգործությամբ։ Աղինը հայտնի էր խաղողի և պտղատու այգիներով։ Հայերն ունեին 2 եկեղեցի։ Գյուղում գործում էր 2 հայկական վարժարան ։
Ծանոթագրություններ
Կատեգորիա:Փոքր Հայքի բնակավայրեր Կատեգորիա:Արևմտյան Հայաստանի գյուղեր Կատեգորիա:Թուրքիայի փոքր քաղաքներ
Գյուղատնտեսության տնտեսագիտություն
Գյուղատնտեսության տնտեսագիտություն, ուսումնասիրում է գործող օբյեկտիվ տնտեսական օրենքներն ու դրանց հանդես գալու ձևերը գյուղատնտեսության մեջ։ Տնտեսական օրենքները, որոնց ենթարկվում է գյուղատնտեսությունը, կրում են օբյեկտիվ բնույթ, և գործում են կոնկրետ պայմաններում, տնտեսավարման պրակտիկայում օգտագործվում են տարբեր ձևերով։
Ճյուղի էկոնոմիկա հասկացություն և խնդիրներ
Գյուղատնտեսության կարևոր խնդիրը հանդիսանում՝ սննդի մատակարարում բնակչությանը, անասնակեր՝ անասնաբուծությանը, հումք՝ թեթև և սննդի արդյունաբերությանը։ Այս խնդրի լուծումը կապված է ճյուղի հետագա ինտենսիվացման մակարդակի, գիտատեխնիկական առաջընթացի արագացման, տնտեսական հարաբերությունների կատարելագործման, տնտեսավարման և սեփականության տարբեր ձևերի զարգացման հետ։
«Գյուղատնտեսության էկոնոմիկայի» հիմնական նպատակն է՝ գյուղատնտեսության համար տնտեսագետ մասնագետների պատրաստումը, օբյեկտիվ տնտեսական օրենքների և օրինաչափությունների, դրանց գործունեության և հանդես գալու ձևերի, պայմանների ու գործոնների ուսումնասիրումը, որոնք կենդանի և առարկայացված աշխատանքային օպտիմալ ծախսերի դեպքում ապահովում են բարձր արդյունավետություն։
Էկոնոմիկայի տակ, լայն իմաստով, հասկացվում է հասարակական հարաբերությունների ամբողջություն, որտեղ արտադրության գործընթացում հանդես են գալիս մարդիկ։
Գյուղատնտեսության մեջ գործում է տնտեսական օրենքների համակարգ՝
Գյուղատնտեսության էկոնոմիկայի հիմնական խնդիրներն են՝
Աստերոիդների ցանկ (263701-263800)
Աստերոիդների ցանկ (263601-263700) * Աստերոիդների ցանկ * Աստերոիդների ցանկ (263801-263900)
Գյուղատնտեսության տնտեսագիտություն
Հետազոտության մեթոդներ
Գյուղատնտեսության էկոնոմիկան հիմնվում է տնտեսագիտության տեսության վրա և սերտորեն կապված է տեխնոլոգիական գիտությունների հետ, ինչպիսիք են՝ երկրագործությունը, անասնաբուծությունը, գյուղատնտեսական արտադրանքի վերամշակումն ու պահպանումը, բանջարաբուծությունը, պտղաբուծությունը և տնտեսական գիտությունների՝ մաթեմատիկա, տնտեսագիտության տեսություն, քաղաքագիտություն, գյուղատնտեսության պլանավորում և կանխատեսում, արտադրողական ուժերի տեղաբաշխում, հաշվողական տեխնիկա և համակարգչային տեխնոլոգիա, ինֆորմատիկա, վիճակագրություն, նորմավորում, աշխատանքի պաշտպանություն (կենսագործունեության անվտանգություն), հաշվապահական հաշվառում։
Այն միաժամանակ հիմք է ծառայում հետևյալ գիտությունների ուսումնասիրման համար՝ գյուղատնտեսական արտադրության կազմակերպում, տնտեսական գործունեության վերլուծություն, էկոնոմիկա-մաթեմատիկական մեթոդներ, ֆինանսավորում և վարկավորում, գյուղատնտեսական արտադրանքի կառավարում, միջազգային տնտեսական կապեր, ձեռնարկատիրություն, գյուղատնտեսական շուկաներ։
Մասսայական տնտեսագիտական նյութերի վերլուծության համար օգտագործվում ենհետևյալ մեթոդները.
Գյուղատնտեսության նշանակությունը երկրի տնտեսությունում
Այն համարվում ՀՀ ժողտնտեսության ամենակարևոր ճյուղերից մեկը։ Այն արտադրում է սննդամթերք երկրի բնակչությանը և հումք՝ վերամշակող արդյունաբերությանը։ Գյուղատնտեսությունն ապահովում է ՀՆԱ-ի 17,9 %-ը (2009) և հանդիսանում է արդյունաբերության շատ ճյուղերի արտադրած արտադրանքի խոշոր սպառողներից մեկը (մեքենաշինություն, քիմիական արդյունաբերություն և այլն)։ Այն բաղկացած է 2 ճյուղերից՝ բուսաբուծություն և անասնաբուծություն։ 1960-1987 թվականներն ընկած ժամանակահատվածում ՀՀ գյուղատնտեսության համախառն արտադրանքի 45-55 %-ը կազմել է անասնաբուծական արտադրանքի տեսակարար կշիռը։ Իսկ նույն ժամանակահատվածում համախառն արտադրանքի արժեքն ավելացել է գրեթե 2 անգամ։ 1991 թվականից հետո ՀՀ ՀՆԱ-ում գյուղատնտեսության մասնաբաժինն ավելացավ, պատճառն այն էր, որ ՀՀ-ը արդյունաբերական զարգացած երկրից վերածվեց հետամնաց ագրարայինի։ Այն գյուղատնտեսության ճյուղում տեղի ունեցած սեփականաշնորհման, հանրապետության շրջափակման, վերամշակող ձեռնարկությունների չաշխատելու, երյրում տեղի ունեցող ճգնաժամի և մի շարք այլ օբյեկտիվ ու սուբյեկտիվ երևույթների հետևանքն էր։ Ներկայումս, խոշորխորհրդային և կոլեկտիվ տնտեսությունների փոխարեն, փոքր հողակտորներ վրա գյուղատնտեսական արտադրանքի արտադրությամբ զբաղվում են ավելի քան 339 հազար գյուղացիական տնտեսություններ։
Գյուղատնտեսության առանձնահատկություններ
Այս բնագավառում գործում են նույն տնտեսական օրենքները, ինչ և ժողտնտեսության մյուս ճյուղերում։ Սակայն դրանք դրսևորվում են ճյուղի առանձնահատկություններով։
Գյուղատնտեսության առանձնահատկություններն են՝
Աղբյուրներ
Կատեգորիա:Տնտեսության ճյուղեր
Ընդերքային ջրեր
Ընդերքային ջրեր կամ Գրունտային ջրեր (գետնաջրեր), քարոլորտում առաջին ջրակայուն շերտի վրա ջրատար հորիզոնի ստորերկրյա ջրերը։ Սնվում են մթնոլորտային տեղումներից, գետերից, լճերից, ջրամբարներից և այլն։ Ընդերքային ջրերին բնորոշ է ճնշման բացակայությունը։ Տեղանքի երկրաբանական կառուցվածքին համապատասխան՝ երկրակեղևում գրունտային ջրերը տեղադրված են հոսքերով կամ ավազաններով։
Հայաստանում
Հայաստանում տարածված են Արարատյան, Շիրակի, Լոռու, Մասրիկի և այլ միջլեռնային գոգավորություններում։ Գրունտային ջրերի բարձր մակարդակը Արարատյան և Մասրիկի դաշտերում առաջացրել է հողերի աղակալում ու ճահճացում, որոնք բարելավվում են քիմիական ու ցամաքուրդման միջոցներով։ Խոր ջրատար հորիզոնների գրունտային ջրերը (Շիրակի արտեզյան ավազան) ջրհան կայանների միջոցով դուրս են բերվում երկրի մակերևույթ և օգտագործվում ջրամատակարարման նպատակով։ Հայկական հրաբխային բարձրավանդակում գրունտային ջրերով հարուստ են միջլեռնային գոգավորությունները և լավային գոյացումները։
Կատեգորիա:Ջուր
Ռոբեր Կետիկյան
Կենսագրություն
Ռոբեր Կետիկյանը ծնվել է Մարսելում։ Հայրը հայ է, մայրը՝ գերմանուհի։ Ուսանել է Փարիզի համալսարանի սոցիալական գիտությունների ֆակուլտետում։ Կինոյում աշխատում է 1979 թվականից։ 2005 թվականին Հայաստանում նկարահանել է «Ճամփորդություն Հայաստանում» ֆիլմը ։
2015 թվականին Հայոց ցեղասպանության 100-ամյակին ընդառաջ Կետիկյանը նկարահանել է «Խենթ պատմութիւն մը» ֆիլմը։
2015 թ-ին Երևանում Ռոբեր Կետիկյանը գլխավորել է «Ոսկե ծիրան» միջազգային կինոփառատոնի «Խաղարկային ֆիլմերի միջազգային մրցույթի» ժյուրին ։
2015 թ. հունիսի 3-ին Հայաստանի Նախագահի հրամանագրով պարգևատրվել է Պատվո շքանշանով ։
Արտաքին հղումներ
Կատեգորիա:Ֆրանսահայ կինոռեժիսորներ Կատեգորիա:Ֆրանսահայ դերասաններ Կատեգորիա:Ոսկե ծիրան Կատեգորիա:Պատվո շքանշանի ասպետներ (Հայաստան) Կատեգորիա:Ֆրանսիացիներ հայկական սերմամբ Կատեգորիա:Պատվո լեգեոնի շքանշանի ասպետներ Կատեգորիա:Փարիզի համալսարանի շրջանավարտներ
Մարկովիլլա
Մարկովիլլա (Markovilla), կոմս Ֆեոդոր Տոլստոյի նախկին կալվածքը Վիբորգի Պաշտպանական ծոցի ափին՝ Մոնրեպո կալվածքի դիմաց, Վիբորգի հյուսիսարևելյան մասում (այժմ՝ Կիրովյան ամառանոցների միկրոշրջանում)։
Պատմություն
Ըստ Ֆեոդոր Պետրովիչ Տոլստոյի (1783-1873) հուշերի՝ նրա մանկության առաջին տպավորությունները կապված են Վիբորգի հետ, որտեղ Ռուս-շվեդական պատերազմի (1788-1790) ժամանակ ուղարկվել է նրա հայրը՝ կրիգսկոմիսարիատի բրիգադիր Պյոտր Տոլստոյը։ Ֆեոդոր Տոլստոյի մորական տատիկն ապրել է Վիբորգում և հաճախ է այցելել նրան։ Արդեն լինելով հայտնի մեդալակիր, քանդակագործ, գծանկարիչ և նկարիչ՝ Տոլստոյը ձեռք է բերել կալվածք, որը նայում էր դեպի Վիբորգի ամրոցը և կոչվել է այն կառուցող Մեծ Բրիտանիայի հյուպատոս Մարկուս Ռայթի անունով։ Այստեղ 1850-ականների սկզբից մինչև իր մահը ընտանիքի հետ նա անցկացրել է ամառային ամիսները։ 1855 թվականին նկարիչը նկարել է «Տեսարան Ֆինլանդիայի Մարկովիլլա ամառանոցի այգում» նկարը։ Դաստակերտի շենքը դասական ոճով երկհարկանի փայտե տուն է եղել։ Տան հետևում մեկ հարկանի շինություններ են եղել, տան դիմաց՝ սիզամարգով և նավակների նավահանգստով լայն բակ։
Ֆեոդոր Տոլստոյի ամառանոցի հյուրերի թվում են եղել Արսենի Մեշչերսկին, Գրիգորի Ցերնեցովը, Նիկոլայ Կոստոմարովը և Նիկոլայ Սերվերցովը  ։ 19-րդ դարի վերջին ստեղծվել են Վիբորգի և Ֆինլանդիայի թեմերը, իսկ Մարկովիլլա կալվածքը պետությունը ձեռք է բերել եպիսկոպոսի տունը տեղավորելու համար։ 1896-1897 թվականներին այստեղ կառուցվել է Միխայիլ Հրեշտակապետի տաճարը՝ ճարտարապետ Ն. Պետրովի նախագծով։ 1906 թվականին Վիբորգի կենտրոնում եպիսկոպոսի տունը կառուցելուց հետո Մարկովիլլան դարձել է արքեպիսկոպոսական ամառանոց, որտեղ Սերգի արքեպիսկոպոսը և իր շքախումբը բնակվել են միայն ամռանը։ 1912 թվականին Ժողովրդական կրթության նախարարության որոշմամբ, Ֆինլանդիայի ռուսիֆիկացման քաղաքականության շրջանակներում, Վիբորգում բացվել է ճեմարան` Ֆինլանդիայի մեծ դքսության ռուսական տարրական դպրոցների ուսուցիչների պատրաստման համար։ 1913-1914 թվականներին կալվածքում կառուցվել է Վիբորգի ուսուցիչների ճեմարանի շքեղ քարե շենքը՝ ի հիշատակ «Ռոմանովների տան բարեհաջող գահակալության 300-ամյակի»՝ նեոռուսական ոճով կառուցված ռուսական կայսերական բանակի գլխավոր ռազմատեխնիկական վարչության ինժեներ գնդապետ Լեոնիդ Վիկտորովիչ Գլուշակովի նախագծով, նախատեսված 46 դասասենյակի համար։ Ճեմարան են ընդունվել 16 տարեկանից ոչ փոքր պատանիները։ Չորս հարկանի շենքի շուրջը, բացի շենքերից, եղել են գյուղատնտեսությամբ զբաղվելու համար փորձարարական դաշտեր։ Սակայն ճեմարանը շենքում գործել է մինչև 1917 թվականի գարուն։ Առաջին համաշխարհային պատերազմը և փետրվարյան հեղափոխությունը փոխել են Մարկովիլլայի շենքերի նշանակությունը։ Ժողովրդական կրթության նախարարի 1917 թվականի մարտի 13-ի որոշման հիման վրա ճեմարանը լուծարվել է և քննարկվել է ուսուցչական ճեմարանը Ստարայա Ռուսսա տեղափոխելու հարցը։
Ազատված շենքն օգտագործվել է 1917 թվականի ապրիլի 17-19-ը Ֆինլանդիայի մարզային խորհուրդների առաջին համագումարի անցկացման համար։ Այնտեղ անցկացվել է նաև Ֆինլանդիայում տեղակայված Ռուսաստանի 42-րդ բանակային կորպուսի երկու համագումարները (մայիսի 23-28 և հոկտեմբերի 2-5), ինչի արդյունքում մինչև 1917 թվականի նոյեմբերի 23-ը շենքը դարձել է համագումարում ընտրված բանակային կորպուսի կոմիտեի նստավայրը։ Կոմիտեում նշանավոր դեր են խաղացել Գեորգի Զաոնեգինը և Ալեքսանդր Ռակովը ։